Szitakötő, 40. szám

A király, akit minden hang zavart című mese játékos feldolgozása:

(90 perc)

napközis foglalkozás, 5. osztály

(magyar irodalom, drámajáték)

1. Ráhangolódás

A gyerekek csukott szemmel, 1 percig „hallgatóznak” a nyitott ablaknál.

Szóforgó: A csoporttagok leírják, milyen hangokat hallottak. Ki vette észre a legtöbbet?

Csoportosítás: Kellemes, kellemetlen, semleges hangok

1. Hétköznapi zajok

Megint csukott szemmel figyelik egy-egy társuk zajkeltését, próbálják kitalálni, mit hallottak.

(papírtépés, vonalzóval vonal húzása, kréta hangja táblán, üvegbontás, csokispapír zizegése, zörgés joghurtos pohárral, celluxtépés, zacskó hajtogatása stb.)

1. A mese feldolgozása

* Milyen hangok bosszantották a királyt?

(favágás, lópatkolás, vadászat, szekerek, edénycsörömpölés, kutyaugatás, kukorékolás)

* Játék: Legyünk vándorzenészek!

↓

(A teremben levő ritmushangszerekkel és egyéb zajkeltő eszközökkel játsszuk el, ahogy közeledünk a városhoz, majd távolodjunk (erősödő-halkuló zajok)!

* Ha te lennél a király, milyen hangokat tiltanál be?
* Néma koldusok

Játsszátok el mutogatással, mi lehetett a véleményük a királyról!

* „Száműznöm kellene az esőt is?”

(A királyt a természet hangjai is zavarták)

Eső-játék (hangutánzás)

Trópusi eső

* Gyűjtsetek olyan kellemes „finom” hangokat, amelyek a természetben hallhatók!

(szélzúgás, madárcsicsergés,tengermorajlás, patakcsobogás, levélzörgés, hóropogás)

* „A csend azonban most is millió neszből tevődött össze…”

Mik ezek?

↓

pára csepegése

vakondok kaparása

penész virágzása

pókháló szövése

Gyűjtsetek ilyen, szinte hallhatatlan hangokat!

(lepkeszárnyak találkozása, 2 kiscsibe összeér, simogatás…)

* „Nem volt körülötte senki, mégis visongott emlékeiben az őt körülvevő sokaság…”

Hangok – milyen régi emlékeket idéznek fel bennetek?

Van-e hanghoz kötődő nagyon jó és rossz emléked?

Történt-e olyan, hogy kellemes hangot hallottál, de közben rossz dolog történt?

* Zsibvásár játék

2 játékos kérdez a csoporttól, mindenki egyszerre kezd válaszolni.

Hány választ értenek meg?

* Környékünk zajtérképének elkészítése

A csoportok egy-egy felnagyított térképrészletet kapnak (iskola környéke).

Jelöljék benne a környező utcák zajforrásait, kellemes és kellemetlen helyeit, ebből összeállítjuk a közös térképünket.

* Hangos távirat

Az osztály 2 csoportban, egymással szemben ül le a földre.

Mindkét csoport tagjai húznak 1-1 cetlit (dobog, fütyül, zümmög, tapsol…).

A játékvezető választ valakit, az feladja a „táviratot”, a szemben levők közül válaszol, akinél ugyanaz a hang van.

* Szinkronstúdió

A csoportok megbeszélnek egy rövid jelenetet, és minél többféle hangot állítanak elő.

(ajtónyikorgás, szélzúgás, futás, stb.)

Bp. 2018. 02. 05.

Készítette: Koltai Tímea

Erzsébetvárosi Kéttannyelvű Általános Iskola, Szakgimnázium és Szakközépiskola